Zobu implantācija ir ļoti populāra procedūra, taču to tomēr nevar veikt pilnīgi visiem. Zobu implantācija tiek veikta jebkāda vecuma cilvēkiem un tas nozīmē, ka to var veikt gan 60, gan 95 gadu vecumā. Tomēr jāuzsver, ka implantācijas veikšanai nepieciešams pilnībā izveidojies žokļa kauls, tādēļ pacientiem, kas jaunāki par 16-17 gadiem, ieteicams izvēlēties citus zobu atjaunošanas veidus. Zobu implantācija pēc būtības ir neliela operācija, taču atsevišķos gadījumos to veikt nevar. Zobu implanti netiek ievietoti grūtniecības laikā, arī ja pacients vispār netīra zobus, sirgst ar onkoloģiskajām slimībām un viņam tiek piemērota ķīmijterapija vai apstarošana, ja lieto noteiktus bisfosfonātu grupas medikamentus pret osteoporozi, taču pēc šī perioda beigām vairumā gadījumu implantācijas procedūra kļūst iespējama. Kontrindikācija var būt arī imūnsistēmas darbības traucējumi, alerģija pret implantācijas procedūras laikā izmantojamajiem materiāliem, slikti kontrolējams cukura diabēts. Akūtas infekcijas un sistēmiskas slimības arī ir nesavietojamas ar implantāciju, taču pēc to izārstēšanas zobu protezēšana, izmantojot “All-on-4” metodi, ir iespējama.